Diari Oficial de la Generalitat Valenciana


Sumari del DOGV 4028, del 25-06-2001 (2001/5854)

RESOLUCIÓ de 4 de juny de 2001, de la Conselleria de Benestar Social, per la qual es minoren els crèdits amb què es financen les ajudes convocades mitjançant l'Ordre de 14 de desembre de 2000, de la Conselleria de Benestar Social, per la qual es regulen i es convoquen ajudes dirigides al manteniment del pla de mesures d'inserció social per a l'exercici corresponent a l'any 2001, determinats en l'Ordre de 2 de març de 2001 de la Conselleria de Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5854


Data del document
:   04-06-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * reinserció social
    * ajuda pública

RESOLUCIÓ de 4 de juny de 2001, de la Conselleria de Benestar Social, per la qual es minoren els crèdits amb què es financen les ajudes convocades mitjançant l'Ordre de 14 de desembre de 2000, de la Conselleria de Benestar Social, per la qual es regulen i es convoquen ajudes dirigides al manteniment del pla de mesures d'inserció social per a l'exercici corresponent a l'any 2001, determinats en l'Ordre de 2 de març de 2001 de la Conselleria de Benestar Social. [2001/M5854]
  
La Conselleria de Benestar Social, mitjançant l'Ordre de 14 de desembre de 2000 (DOGV núm. 3.902, de 21 de desembre de 2000), ha regulat i ha convocat ajudes dirigides al manteniment del pla de mesures d'inserció social per a l'exercici corresponent a l'any 2001.
  
Aprovada i publicada la Llei 12/2000, de 28 de desembre de 2000, de Pressupostos de la Generalitat Valenciana, per a l'exercici 2001 (DOGV núm. 3.907, de 29 de desembre de 2000), i d'acord amb l'article 47.11 de Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant l'Ordre de 2 de març de 2001, de la Conselleria de Benestar Social (DOGV núm. 3.959, de 14 de març de 2001), a donar publicitat als crèdits i a la línia de subvenció destinats a finançar les ajudes convocades per l'Ordre de 14 de desembre de 2000.
  
Una vegada resolts favorablement tots els expedients incoats amb motiu de les sol·licituds de subvenció presentades a l'empara de l'Ordre de 14 de desembre de 2000, que complien els requisits per a accedir a aquestes ajudes i existint crèdit disponible en la línia de subvenció T0309, escau desafectar i minorar aquests.
  
Per tant, amb base al que s'ha exposat i a les competències d'aquesta Conselleria de Benestar Social, resolc:
  
Primer
  
Minorar en un import de 42.221.064 pessetes (439.098,99 euros), els crèdits de la línia de subvenció T0309 del programa pressupostari 95.33.769.33 Família, Menor i Adopcions, i queden aquests com s'indica a continuació:
  
Consignació pressupostària anterior:
  
Denominació: Pla de Mesures d'Inserció Social
  
- Línia de subvenció: T0309.
  
- Consignació pressupostària: 8.620.091.059 PTA (97.258.496,81 euros).
  
- Procedència fons propis.
  
Consignació pressupostària actual:
  
Denominació: Pla de Mesures d'Inserció Social
  
- Línia de subvenció: T0309.
  
- Consignació pressupostària: 0.656.065.232 PTA (50.454.962,83 euros).
  
- Procedència fons propis.
  
Segon
  
Publicar aquesta resolució en el Diari Oficial de la Generalitat Valenciana, amb els efectes previstos en l'article 47.11.c decret legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat Valenciana.
  
València, 4 de juny de 2001.- El conseller de Benestar Social: Rafael Blasco Castany.